

**ইভা খান**

**চিঠি**

**একটা চিটি তোমাকে লিখেছিলাম,**

**পিদিমের নিভু নিভু আলোয়,**

**খোলা বাতায়নে তায়,**

**কোন বারিধারা শ্রাবণ সন্ধ্যায়।**

**একটা চিঠি তোমাকে লিখেছিলাম,**

**বৃহত্তর ভগ্নাংশ মনে ,**

**হৃদয়ের গভীরে বেজে উঠা**

**প্রলয় আর্তচিৎকারে।**

**একটা চিঠি তোমাকে লিখেছিলাম,**

**হৃদয় ভাঙ্গার শব্দ নিয়ে,**

**আকাশের নীল রাশি মিশিয়ে,**

**উদগীরত অনল দহনে।**

**একটা চিঠি তোমাকে লিখেছিলাম,**

**শীতল ভেজা চোখে,**

**চোখের জলে ভেসে**

**রিক্ততার বহ্নিস্রোতে।**

**একটা চিঠি লিখেছিলাম তোমাকে,**

**তোমার ফিরার অপেক্ষাতে,**

**যেখানে রেখে গিয়েছিলে আমায়,**

**শূণ্য এই স্টেশনে**।